pythainlp/thaigov-v2-corpus-22032023 huggingface dataset:
วันพฤหัสบดีที่ 24 กุมภาพันธ์ 2565
สธ.เตรียมร่วม มท.ค้นหากลุ่มเสี่ยง 608 รณรงค์เข้าถึงวัคซีนเข็มกระตุ้น ลดอัตราเสียชีวิต
ปลัดกระทรวงสาธารณสุขเผยเตรียมทำแผนบริหารจัดการ “โควิด” เป็นโรคประจำถิ่นในระยะ 4 เดือน มอบสาธารณสุขจังหวัดร่วมกระทรวงมหาดไทยเร่งค้นหากลุ่มเสี่ยง 608 เพิ่มการเข้าถึงวัคซีนโควิดเข็มกระตุ้นลดอัตราการเสียชีวิต
ปลัดกระทรวงสาธารณสุขเผยเตรียมทำแผนบริหารจัดการ “โควิด” เป็นโรคประจำถิ่นในระยะ 4 เดือน มอบสาธารณสุขจังหวัดร่วมกระทรวงมหาดไทยเร่งค้นหากลุ่มเสี่ยง 608 เพิ่มการเข้าถึงวัคซีนโควิดเข็มกระตุ้นลดอัตราการเสียชีวิต
วันนี้ (24 กุมภาพันธ์ 2565) นพ.เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ว่า กรณีคณะรัฐมนตรี (ครม.) ให้กระทรวงสาธารณสุขทบทวนเรื่องการรักษาโควิดฟรีตามสิทธินั้น ได้มอบหมายให้กรมสนับสนุนบริการสุขภาพ (สบส.) นำไปทบทวน ยืนยันว่าประชาชนไม่ได้รับผลกระทบ ซึ่งปัจจุบันเป็นการระบาดของสายพันธุ์โอมิครอน ผู้ติดเชื้อประมาณ 90% ไม่มีอาการหรือมีอาการน้อย หรือกลุ่มสีเขียว ดังนั้น จึงพยายามให้รับการดูแลในระบบHI/CI เพื่อให้โรงพยาบาลมีเตียงว่างดูแลผู้ป่วยโควิดที่มีอาการหนักและผู้ป่วยโรคอื่น เป็นแนวทางหนึ่งของการปรับให้โรคโควิด 19 เป็นโรคประจำถิ่น ซึ่งวันที่ 23 กุมภาพันธ์ ที่ผ่านมา มีการประชุมเตรียมแผนระยะ 4 เดือนในการบริหารจัดการโรคโควิด 19 เข้าสู่โรคประจำถิ่น คาดว่าจะมีรายละเอียดในสัปดาห์หน้า
นพ.เกียรติภูมิ กล่าวว่า แม้โอมิครอนจะไม่รุนแรง แต่หากมีการติดเชื้อจำนวนมาก ผู้ป่วยปอดอักเสบและเสียชีวิตอาจเพิ่มขึ้นตามไปด้วย ซึ่งขณะนี้ผู้เสียชีวิตส่วนใหญ่เป็นกลุ่ม 608 คือ ผู้สูงอายุ และผู้มีโรคเรื้อรัง วันนี้จึงมีการประชุมทางไกลร่วมกับสำนักงานสาธารณสุขจังหวัดทั่วประเทศ ให้ร่วมกับกระทรวงมหาดไทยในการค้นหากลุ่ม 608 ตามทะเบียนบ้าน เพื่อให้เข้าถึงการรับบริการวัคซีนโควิด 19 ให้มากที่สุด ช่วยลดอัตราการเสียชีวิตโดยขณะนี้กลุ่ม 608 ได้รับวัคซีนเข็ม 1 และเข็ม 2 ประมาณ 80% ส่วนเข็มกระตุ้นประมาณ 30%
**************************************** 24 กุมภาพันธ์ 2565
วันพุธที่ 13 ตุลาคม 2564
“ชัยวุฒิ” ร่วมเวทีประชุมรัฐมนตรีโต๊ะกลม ในงาน ITU Digital World 2021 ผ่านการประชุมทางไกล
“ชัยวุฒิ” ร่วมเวทีประชุมรัฐมนตรีโต๊ะกลม ในงาน ITU Digital World 2021 ผ่านการประชุมทางไกล
“ชัยวุฒิ”ร่วมเวทีประชุมรัฐมนตรีโต๊ะกลมในงานITU Digital World 2021ผ่านการประชุมทางไกลชูนโยบายสำคัญในการพัฒนาโครงสร้างพื้นฐานดิจิทัลเร่งเดินหน้าโครงการเน็ตประชารัฐ Open Accessโครงการศูนย์ดิจิทัลชุมชนและการส่งเสริมการใช้เทคโนโลยี5Gในภาคอุตสาหกรรมขับเคลื่อนเศรษฐกิจ
เมื่อวันที่13ตุลาคม2564นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมได้ร่วมกล่าวถ้อยแถลงในการประชุมรัฐมนตรีโต๊ะกลม(Ministerial Roundtable)ภายใต้งานITU Digital World 2021ในรูปแบบการประชุมทางไกลณห้องประชุมMDES 2ชั้น9กระทรวงดิจิทัลเพื่อเศรษฐกิจและสังคมการประชุมดังกล่าวจัดโดยสหภาพโทรคมนาคมระหว่างประเทศ(ITU)ร่วมกับประเทศเวียดนามเพื่อเป็นเวทีแลกเปลี่ยนประสบการณ์ในการเร่งรัดการปรับเปลี่ยนไปสู่ยุคดิจิทัลภายใต้หัวข้อหลัก“Building the digital world. Together.”
โดยมีผู้แทนระดับรัฐมนตรีผู้บริหารระดับสูงจากภาครัฐหน่วยงานกำกับดูแลและภาคเอกชนของประเทศสมาชิกITUเข้าร่วม อาทิ H.E. Mr. Mustafa Jabbarรัฐมนตรีว่าการกระทรวงไปรษณีย์สารสนเทศและการสื่อสารบังกลาเทศH.E. Mr. Karma Donnen Wangdiรัฐมนตรีว่าการกระทรวงสารสนเทศและการสื่อสารภูฏานH.E. Mr. Nguyen Huy Dungรัฐมนตรีช่วยว่าการกระทรวงสารสนเทศและการสื่อสารสาธารณรัฐสังคมนิยมเวียดนามและH.E. Mr. Yuji Sasakiผู้ช่วยรัฐมนตรีประจำกระทรวงกิจการภายในและการสื่อสารญี่ปุ่นมีผู้เข้าร่วมรับฟังผ่านระบบออนไลน์ประมาณ200คน
รัฐมนตรีว่าการกระทรวงดิจิทัลเพื่อเศรษฐกิจและสังคมได้เข้าร่วมกล่าวถ้อยแถลงในหัวข้อBoosting Infrastructure: Rethinking the Role of Government in Digital Transformationโดยได้กล่าวถึงการให้ความสำคัญกับการพัฒนาโครงสร้างพื้นฐานทางสารสนเทศโดยมีกระทรวงฯเป็นหน่วยงานหลักในการผลักดันและได้แลกเปลี่ยนประสบการณ์การดำเนินโครงการของไทยได้แก่โครงการเน็ตประชารัฐและนโยบายOpen Accessโครงการศูนย์ดิจิทัลชุมชนและการส่งเสริมการใช้เทคโนโลยี5Gในภาคอุตสาหกรรมซึ่งไทยเน้นย้ำว่าการพัฒนาโครงสร้างพื้นฐานเป็นเรื่องที่รัฐบาลของทุกประเทศต้องให้ความสำคัญเพื่อทำให้ประชาชนเข้าถึงอินเทอร์เน็ตได้อย่างเท่าเทียมและทั่วถึงและเป็นตัวขับเคลื่อนการพัฒนาเศรษฐกิจดิจิทัลและลดความเหลื่อมล้ำในสังคมเพื่อมุ่งเป้าหมายไปสู่การพัฒนาประเทศที่มั่นคงและยั่งยืน
************
วันจันทร์ที่ 30 สิงหาคม 2564
ประกาศ​ ขสมก.​ ประจำวันที่ 30 สิงหาคม 2564 พบพนักงานติดเชื้อไวรัส COVID-19 จำนวน 9 ราย
ประกาศ​ ขสมก.​ ประจำวันที่ 30 สิงหาคม 2564 พบพนักงานติดเชื้อไวรัส COVID-19 จำนวน 9 ราย
1)​ พนักงานขับรถโดยสารธรรมดา สาย 84 ก เพศชาย อายุ 39 ปี
2)​ พนักงานเก็บค่าโดยสารรถธรรมดา สาย 71 เพศหญิง อายุ 42 ปี
3)​ พนักงานขับรถโดยสารปรับอากาศ สาย A1 เพศหญิง อายุ 50 ปี
4)​ พนักงานเก็บค่าโดยสารรถปรับอากาศ สาย 142 เพศหญิง อายุ 27 ปี (ปัจจุบันปฏิบัติหน้าที่นิติกร งานติดตามหนี้และบังคับคดี กลุ่มงานคดี สำนักกฎหมาย)
5) พนักงานเก็บค่าโดยสารรถปรับอากาศ สาย 8 เพศหญิง อายุ 36 ปี
6)​ พนักงานขับรถโดยสารธรรมดา สาย 15 เพศชาย อายุ 52 ปี
7)​ พนักงานเก็บค่าโดยสารรถธรรมดา สาย 54 เพศหญิง อายุ 59 ปี
8)​ พนักงานขับรถโดยสารปรับอากาศ สาย 205 เพศชาย อายุ 59 ปี
9) พนักงานขับรถโดยสารธรรมดา สาย 47 เพศชาย อายุ 58 ปี
วันจันทร์ที่ 21 กุมภาพันธ์ 2565
นายกรัฐมนตรีแจงเงินเฟ้อเกิดขึ้นทั่วโลก ถือว่าไทยรับมือได้ดีกว่าหลายประเทศ
วันเสาร์ที่ 19 กุมภาพันธ์ 2565
ต่อจากนี้ไป ขอเชิญรับฟังไทยคู่ฟ้า ค่ะ
พลเอกประยุทธ์ จันทร์โอชา นายกรัฐมนตรี ย้ำ สถานการณ์เงินเฟ้อเกิดขึ้นทั่วโลกโดยเฉพาะในปี 2564 เช่น ญี่ปุ่น เงินเฟ้อร้อยละ 2.6 มาเลเซีย ร้อยละ 2.5 เวียดนามร้อยละ 1.9 ไทย ร้อยละ 1.2 ปัจจัยหลักคือ การแพร่ระบาดของโรคโควิด-19 ทำให้กิจกรรมในหลายภาคส่วนหยุดชะงัก สินค้าขาดตลาด ประกอบกับการที่ทุกรัฐบาลเยียวยาประชาชนของตนทำให้กำลังซื้อสูงขึ้น ราคาสินค้าหลักทั่วโลกจึงสูงขึ้นอย่างรวดเร็ว ซึ่งรัฐบาลไม่ได้นิ่งนอนใจและมีมาตรการบรรเทาผลกระทบมาอย่างต่อเนื่อง เช่น การตรึงราคาสินค้าหลายชนิด และการลดภาระค่าครองชีพ โดยภาพรวมแล้วถือว่าไทยรับมือได้ดีกว่าหลายประเทศ
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันจันทร์ที่ 16 พฤษภาคม 2565
โฆษกรัฐบาลสวน “เสรีพิศุทธ์” ไปจำคำใครมาพูด ย้ำนายกฯ ไม่เคยบอก 4 เดือนคนจนหมดประเทศ วอนเมื่อไม่รู้จริงก็อย่าเสียดสี ยกตนข่มท่าน ให้ตัวเองต้องเสียราคา
โฆษกรัฐบาลสวน “เสรีพิศุทธ์” ไปจำคำใครมาพูด ย้ำนายกฯ ไม่เคยบอก 4 เดือนคนจนหมดประเทศ วอนเมื่อไม่รู้จริงก็อย่าเสียดสี ยกตนข่มท่าน ให้ตัวเองต้องเสียราคา
วันที่ 16 พฤษภาคม 2565 นายธนกร วังบุญคงชนะ โฆษกประจำสำนักนายกรัฐมนตรี กล่าวถึงกรณีที่ พล.ต.อ.เสรีพิศุทธ์ เตมียเวส หัวหน้าพรรคเสรีรวมไทย กล่าวพาดพิงนายกรัฐมนตรีว่า พูดในสิ่งที่ทำไม่ได้ หลังเคยบอก 4 เดือนคนจนจะหมดประเทศว่า พล.อ.ประยุทธ์ จันทร์โอชา นายกรัฐมนตรี และ รมว.กลาโหม ไม่เคยพูดว่าอีก 4 เดือนคนจนจะหมดประเทศ สามารถไปย้อนดูได้ พล.ต.อ.เสรีพิศุทธ์ไปเอาที่ไหนมาพูด การที่ท่านชอบย้ำนักหนาว่าตัวเองเป็นถึงอดีต ผบ.ตร. แต่กลับอ่านข่าวแบบลวก ๆ แล้วเอามาวิพากษ์วิจารณ์คนอื่นนั้น มีแต่จะทำให้ท่านเองถูกคนอื่นมองว่าไม่สมราคาคุย ท่านควรจะตรวจสอบให้ดีก่อนว่า ในข้อเท็จจริงแล้วท่านนายกฯ ได้พูดแบบนั้นจริงหรือไม่ ไม่ใช่รีบออกมาตีกิน เพื่อหวังเรียกความนิยมให้ตัวเองแบบนี้
“การแก้ไขปัญหาความยากจนที่กระทรวงมหาดไทยดำเนินการอยู่นั้นเป็นการแก้ปัญหาแบบพุ่งเป้า มีหลักเกณฑ์ ข้อมูลตัวเลข และเป้าหมายชัดเจนอยู่แล้ว หากสงสัยสามารถไปดูได้ ส่วนที่บอกว่ารัฐบาลเอาแต่กู้ ไม่มีการสร้างรายได้ให้ชาวบ้านนั้น พล.ต.อ.เสรีพิศุทธ์ไปจำคำพูดใครมาหรือไม่ เพราะน่าจะเป็นข้อมูลที่ผิดพลาด อย่างไรก็ตาม เข้าใจได้ว่าท่านเองก็ไม่มีความรู้เรื่องเศรษฐกิจ ดังนั้นก็ไม่ควรแสดงความเห็นเหมือนกับเป็นผู้รู้ แล้วมาเสียดสี ยกตนข่มผู้อื่นไปวัน ๆ นอกจากนี้ การอ้างว่าข้าราชการส่วนใหญ่ไม่เอา พล.อ.ประยุทธ์นั้น ไม่ทราบว่า พล.ต.อ.เสรีพิศุทธ์มโนไปเองหรือเปล่า เลิกหลอกตัวเองแล้วกลับสู่โลกแห่งความเป็นจริงได้แล้ว” นายธนกร กล่าว
...................
วันอาทิตย์ที่ 12 ธันวาคม 2564
ธ.ก.ส. ร่วมงาน Thailand Smart MoneyBangkok ครั้งที่ 12
ธ.ก.ส. นำผลิตภัณฑ์เงินฝากออมทรัพย์ทวีโชคสินเชื่อนวัตกรรมดีมีเงินทุน พร้อมจัดแคมเปญสุดพิเศษและของที่ระลึกมากมาย ในงาน Thailand Smart Money Bangkok ครั้งที่ 12 ณ ศูนย์การค้า เซ็นทรัลเวิลด์ กรุงเทพฯ 10–12 ธันวาคมนี้
นายธนารัตน์ งามวลัยรัตน์ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ในงาน Thailand Smart Money Bangkok ครั้งที่ 12ณชั้น 8 centralwOrld LIVE ศูนย์การค้าเซ็นทรัลเวิลด์ กรุงเทพฯ ซึ่งจัดขึ้นระหว่างวันที่ 10–12ธันวาคม 2564โดยธ.ก.ส.ได้นำผลิตภัณฑ์ทางการเงินและสินเชื่อต่าง ๆ เปิดให้บริการภายในงาน อาทิเงินฝากออมทรัพย์ทวีโชคซึ่งเป็นเงินฝากที่ได้รับดอกเบี้ยและรางวัลในระดับจังหวัดปีละ 2 ครั้ง โดยฝากทุก ๆ 2,000 บาท ติดต่อกันทุก ๆ 3 เดือน จะได้รับสิทธิ์จับรางวัล 1 สิทธิ์ และเมื่อมียอดเงินฝากคงเหลือทุก ๆ 10,000 บาท ฝากติดต่อกันทุก ๆ 7 เดือนจะได้รับสิทธิ์จับรางวัลระดับประเทศปีละ 1 ครั้ง พิเศษเมื่อฝากติดต่อกัน 10 เดือน จะได้รับเพิ่มอีก 1 สิทธิ์
นอกจากนี้ยังมีเงินฝาก A-Savingsบัญชีเงินฝาก Digital ดอกเบี้ยร้อยละ 0.45ต่อปีเงินฝากผู้สูงอายุ Senior Savingsสำหรับผู้มีอายุ 50 ปีขึ้นไป อัตราดอกเบี้ยร้อยละ 0.25ต่อปี หากยอดเงินฝากคงเหลือตั้งแต่ 20,000 บาทขึ้นไป รับดอกเบี้ยร้อยละ 0.45ต่อปี ฝากได้คนละ 1 บัญชี สูงสุดไม่เกิน 10 ล้านบาท เงินฝากออมทรัพย์พิเศษเปิดบัญชี 10,000 บาท และครั้งต่อไปฝากเงินขั้นต่ำ 1,000 บาท รับดอกเบี้ยร้อยละ 0.45ต่อปี ไม่เสียภาษีเงินฝากประจำปลอดภาษี 24 เดือนฝากตั้งแต่ 1,000 บาทขึ้นไป แต่ไม่เกิน 25,000 บาทต่อเดือนรับดอกเบี้ยร้อยละ 1.30ต่อปี เงินฝากสงเคราะห์ชีวิต ธ.ก.ส. เพิ่มรัก 2 12/10 ธกส ทวีรัก 99 และ ธกส รักคุณ สมัครใช้บริการแอปพลิเคชัน ธ.ก.ส. A-Mobileเพื่อให้การโอนเงินบนมือถือสะดวกรวดเร็วและง่ายเพียงปลายนิ้วบริการ SMS Alertบริการ BAAC Connectรวมถึงการให้บริการยืนยันตัวตนผ่านอิเล็กทรอนิกส์ (e – KYC) เพื่อรองรับการให้บริการธุรกรรมออนไลน์ในอนาคต
นายธนารัตน์ กล่าวอีกว่า สำหรับด้านสินเชื่อ ธ.ก.ส. มีบริการให้คำปรึกษาที่หลากหลายเช่น สินเชื่อ นวัตกรรมดีมีเงินทุนเพื่อเป็นค่าใช้จ่ายหรือค่าลงทุนในการประกอบอาชีพเกษตรกรรมในลักษณะSmart Farmerอัตราดอกเบี้ยร้อยละ 4 ต่อปีสินเชื่อสานฝันสร้างอาชีพเพื่อเป็นค่าใช้จ่ายในการประกอบอาชีพการเกษตรหรือค้าขายเพื่อเลี้ยงชีพวงเงินไม่เกิน 100,000 บาทต่อรายอัตราดอกเบี้ยร้อยละ 4ต่อปีเป็นต้นพิเศษ!พบกับแคมเปญ “สวัสดีทวีโชค”สำหรับลูกค้าใหม่ เพียงเปิดบัญชีเงินฝากออมทรัพย์ทวีโชคฝากเงินตั้งแต่ 20,000 บาทขึ้นไป คงยอดไว้ 3 เดือนแคมเปญ “สมัครกรมธรรม์ ธกส รักคุณ สะสมแต้มแลกของรางวัลกับ A-Rewards” หรือแคมเปญ “Scan ปั๊บ รับฟรี 2 ต่อ”รับฟรีของที่ระลึกมากมายภายในงาน
วันพุธที่ 15 กันยายน 2564
ปลัด สธ. กำชับหน่วยบริการพื้นที่น้ำท่วมพร้อมดูแลประชาชน
ปลัดกระทรวงสาธารณสุข กำชับให้สำนักงานสาธารณสุขจังหวัดดูแลประชาชนที่ได้รับผลกระทบจากน้ำท่วม จัดทีมแพทย์เคลื่อนที่เร็ว ทีมสอบสวนควบคุมโรค ทีมฟื้นฟูเยียวยาสุขภาพจิต ทีมอนามัยสิ่งแวดล้อม ลงพื้นที่ขณะน้ำท่วมและหลังน้ำลด
ปลัดกระทรวงสาธารณสุข กำชับให้สำนักงานสาธารณสุขจังหวัดดูแลประชาชนที่ได้รับผลกระทบจากน้ำท่วม จัดทีมแพทย์เคลื่อนที่เร็ว ทีมสอบสวนควบคุมโรค ทีมฟื้นฟูเยียวยาสุขภาพจิต ทีมอนามัยสิ่งแวดล้อม ลงพื้นที่ขณะน้ำท่วมและหลังน้ำลด เตือนประชาชนระวังการจมน้ำ หากพักในศูนย์อพยพต้องใช้มาตรการป้องกันตนเองขั้นสูงสุด เพื่อป้องกันโควิด 19
นายแพทย์เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ว่า ในช่วงนี้มีฝนตกหนัก น้ำป่าไหลหลาก น้ำท่วมหลายพื้นที่ ได้สั่งการให้นายแพทย์สาธารณสุขจังหวัดทุกจังหวัดติดตามประเมินสถานการณ์เพื่อให้การดูแลช่วยเหลือประชาชนที่ได้รับผลกระทบ โดยเตรียมความพร้อมทีมปฏิบัติการฉุกเฉินทางการแพทย์ (MERT/ mini MERT) ชุดปฏิบัติการฉุกเฉิน (EMS) ทีมเฝ้าระวังสอบสวนเคลื่อนที่เร็ว (SRRT) ทีมปฏิบัติการตอบโต้ภาวะฉุกเฉินและสาธารณภัยด้านอนามัยสิ่งแวดล้อม ทีมช่วยเหลือเยียวยาจิตใจผู้ประสบภาวะวิกฤต (MCATT) รวมทั้งสำรวจผู้ป่วยที่ต้องการความช่วยเหลือ เช่น ผู้พิการ ผู้สูงอายุ ผู้ป่วยติดเตียง/ โรคเรื้อรัง/ จิตเวช หญิงตั้งครรภ์ส่งเจ้าหน้าที่ไปเยี่ยมบ้านและจ่ายยาให้เพียงพอ และจัดหน่วยแพทย์เคลื่อนที่ดูแลผู้ประสบภัย รวมทั้งดูแลด้านสุขาภิบาลสิ่งแวดล้อมในศูนย์อพยพ แนะนำผู้ประสบภัยเรื่องการป้องกันตนเองขั้นสูงสุด เพื่อป้องกันการแพร่และรับเชื้อโควิด 19 นอกจากนี้ ให้ติดตามเฝ้าระวังโรคและอันตรายที่มากับน้ำท่วมและหลังน้ำลด อาทิ การจมน้ำ ไฟฟ้าดูด สัตว์มีพิษ โรคน้ำกัดเท้า โรคฉี่หนู และไข้เลือดออก
นอกจากนี้ ให้ประเมินสถานบริการสาธารณสุขที่คาดว่าจะได้รับผลกระทบ จัดทำแผนประคับประคองกิจการ เตรียมสถานที่สำรองหรือการจัดตั้งโรงพยาบาลสนามเมื่อจำเป็น เตรียมแผนอพยพสำหรับผู้ป่วยวิกฤตและกลุ่มเปราะบาง อาทิ ผู้พิการ ผู้สูงอายุ ผู้ป่วยติดเตียง ผู้ป่วยโรคเรื้อรัง ผู้ป่วยจิตเวช หญิงตั้งครรภ์ เป็นต้น เตรียมที่พักเจ้าหน้าที่ เพื่อความสะดวกในการเดินทางมาปฏิบัติงาน ขนย้ายครุภัณฑ์หรือเอกสารสำคัญขึ้นบนที่สูง หรือย้ายไปยังสถานที่ที่ปลอดภัย จัดสำรองยา เวชภัณฑ์ อุปกรณ์ทางการแพทย์ และวัสดุวิทยาศาสตร์ด้านอนามัยสิ่งแวดล้อม ป้องกันน้ำท่วมอาคาร ก่อสร้างที่กั้นน้ำสำหรับพื้นที่บริการผู้ป่วยหรืออาคารที่สำคัญ จัดหาเครื่องสูบน้ำ เครื่องสำรองไฟ ไม่ให้กระทบบริการผู้ป่วย
ทั้งนี้ ตั้งแต่วันที่ 7 กันยายน 2564 มีพื้นที่ได้รับผลกระทบจากพายุโกนเซินใน 28 จังหวัด ขณะนี้ยังมีสถานการณ์น้ำท่วม 10 จังหวัด ได้แก่ ปราจีนบุรี เพชรบูรณ์ พิษณุโลก กำแพงเพชร พิจิตร นครนายก นครราชสีมา เลย สมุทรปราการ และพระนครศรีอยุธยา มีโรงพยาบาลส่งเสริมสุขภาพตำบลได้รับผลกระทบ 9 แห่ง อยู่ในอำเภอบางบ่อ จังหวัดสมุทรปราการ 5 แห่ง เปิดให้บริการได้ และจังหวัดเลย 4 แห่ง แยกเป็น อำเภอภูกระดึง 2 แห่งเปิดบริการได้ ส่วนอีก 2 แห่งอยู่ในอำเภอผาขาวและอำเภอนาด้วง ต้องย้ายจุดให้บริการ
**************************************** 15 กันยายน 2564
วันจันทร์ที่ 29 สิงหาคม 2565
หน่วยงานรัฐนำร่องผนึกกำลังแก้หนี้ SME ด้อยคุณภาพเรื้อรัง เงินต้นรวม 8 พันล้านบาท
หน่วยงานรัฐนำร่องผนึกกำลังแก้หนี้ SME ด้อยคุณภาพเรื้อรัง เงินต้นรวม 8 พันล้านบาท
วันที่ 29 สิงหาคม 2565 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า ตามนโยบายรัฐบาลที่มุ่งส่งเสริมและดูแลผู้ประกอบการเอสเอ็มอีให้เข้าถึงสภาพคล่อง และที่มีปัญหาหนี้ด้อยคุณภาพ (NPLs)ให้ฟื้นกลับมาเดินหน้าทางธุรกิจต่อได้ ทางธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank และ บริษัท บริหารสินทรัพย์สุขุมวิท จำกัด (บสส.) หรือ SAM ได้ลงนามบันทึกความเข้าใจเพื่อความร่วมมือทางธุรกิจในรูปแบบหน่วยงานรัฐกับหน่วยงานรัฐ (G To G) เป้าหมายเพื่อช่วยเหลือและแก้ปัญหาให้ผู้ประกอบการเอสเอ็มอีกลุ่มหนี้ด้อยคุณภาพ ให้สามารถกลับมาพลิกฟื้น อยู่รอด และเติบโตอย่างมีคุณภาพ ซึ่งจะเป็นประโยชน์ต่อภาพรวมเศรษฐกิจของประเทศต่อไป
นางสาวรัชดา กล่าวด้วยว่า ความร่วมมือดังกล่าว ถือเป็นเป็นครั้งแรกของภาครัฐที่ร่วมบูรณาการให้ความช่วยเหลือผู้ประกอบการที่เป็นหนี้อย่างยาวนาน โดยจะนำร่องช่วยกลุ่มหนี้ด้อยคุณภาพที่มีหลักประกันที่เกิดขึ้นก่อนปี 2558 เงินต้นรวม ประมาณ 8,000 ล้านบาท และเมื่อผู้ประกอบการเอสเอ็มอีผ่านกระบวนการแก้ปัญหาต่าง ๆ จาก บสส. แล้ว ทาง ธพว. พร้อมต่อยอดผ่านกระบวนการด้านการเงิน และการพัฒนา ในโครงการไม่ทิ้งใครไว้ข้างหลัง เช่น การปรับโครงสร้างหนี้ ลดวงเงินผ่อนชำระเหมาะสมกับความสามารถในการชำระหนี้ และเติมทุนใหม่เสริมสภาพคล่อง นำไปใช้บริหารจัดการธุรกิจ ซื้อวัตถุดิบ เพิ่มกำลังการผลิต หรือสร้างมาตรฐาน เป็นต้น
“รัฐบาลเชื่อมั่นในศักยภาพของเอสเอ็มอีไทย และตระหนักถึงความสำคัญของการเป็นกลไกขับเคลื่อนเศรษฐกิจ สำหรับเอสเอ็มอีที่ประสบปัญหาหนี้ด้อยคุณภาพมาเป็นเวลานาน หากได้รับโอกาสได้เจรจาปรับโครงสร้างหนี้ และการช่วยเหลือฟื้นฟูบนเงื่อนไขที่ผ่อนปรนอย่างเหมาะสม ผู้ประกอบการจะสามารถกลับมาเดินหน้าธุรกิจได้อีกครั้ง ซึ่งจะดีต่อการจ้างงานและการขยายตัวทางเศรษฐกิจในภาพรวมอย่างแน่นอน” นางสาวรัชดา กล่าว
วันพฤหัสบดีที่ 12 พฤษภาคม 2565
รัฐมนตรีว่าการกระทรวงยุจิธรรม จับมือ ป.ป.ส. เปิดประมูลนกครั้งแรก คนแห่ประมูลเพียบ ปิดราคานกแก้วบูลแอนด์โกลมาร์คอร์คู่ละ 2 แสน
รัฐมนตรีว่าการกระทรวงยุจิธรรม จับมือ ป.ป.ส. เปิดประมูลนกครั้งแรก คนแห่ประมูลเพียบ ปิดราคานกแก้วบูลแอนด์โกลมาร์คอร์คู่ละ 2 แสน ชวนประชาชนร่วมแจ้งเบาะแสยาเสพติด เตือนคนค้าโดนยึดถึงมรดก
เมื่อวันที่ 12 พ.ค. 2565 ที่มหาวิทยาลัยเทคโนโลยีราชมงคลรัตนโกสินทร์ วิทยาเขตวังไกลกังวล จ.ประจวบคีรีขันธ์ มีการจัดงานขายทอดตลาดทรัพย์สินยาเสพติด ประเภท นก ห่านและไก่ โดยมี นายสมศักดิ์ เทพสุทิน รมว.ยุติธรรม เป็นประธานเปิดงาน พร้อมด้วย ว่าที่ ร.ต.ธนกฤต จิตรอารีย์รัตน์ เลขา รมว.ยุติธรรม นายวิชัย ไชยมงคล เลขาธิการ ป.ป.ส. นายวิวัฒน์ นิติกาญจนา นายก อบจ.ราชบุรี นางบุญยิ่ง นิติกาญจนา ส.ส.ราชบุรี พรรคพลังประชารัฐ และประชาชนร่วมงาน โดยก่อนเข้างานมีการคัดกรองโควิด-19 อย่างเข้มงวด
นายสมศักดิ์ กล่าวว่า ตนรู้สึกยินดีที่ได้มาเป็นประธานในการประมูลนกสวยงาม ห่านและไก่ชน ซึ่งถือเป็นครั้งแรกของประเทศไทยที่มีการประมูลนก โดยมีจำนวน 14 รายการ รวมทั้งหมด 314 ตัว สำหรับนกที่เป็นไฮไลท์ สำคัญมีถิ่นกำเนิดในแถบประเทศเม็กซิโก และอเมริกาใต้ คือ นกแก้วบูลแอนด์โกลมาร์คอร์ ซึ่งเป็นสียอดนิยม มี 6 ตัว และนกสายพันธุ์กระตั้วกาล่า จำนวน 6 ตัว ที่มีถิ่นกำเนิดจากออสเตรเลีย โดยการประมูลครั้งนี้คาดว่าจะได้ไม่ต่ำกว่า 2 ล้านบาท ตนต้องขอบคุณทุกท่านที่มาร่วมประมูล เพราะเงินตรงนี้จะเข้าสู่กองทุนฯ ปปส. เพื่อทำภารกิจในด้านการป้องกันและปราบปรามยาเสพติด และบำบัดผู้ติดยา โดยของที่จะมาเปิดประมูลต่อจากนี้จะมีมากขึ้น เพราะเป็นทรัพย์สินจากยาเสพติด ที่ประมวลกฎหมายยาเสพติดใหม่เราเน้นที่การยึดทรัพย์
นายสมศักดิ์ กล่าวอีกว่า ขอเชิญพี่น้องประชาชนมาช่วยกันแจ้งเบาะแส เพื่อรับเงินรางวัลนำจับ 5% จากมูลค่าทรัพย์ที่ยึดได้ ซึ่งเราเตรียมไว้สูงถึง 500 ล้านบาท อยากให้ประชาชน มีส่วนร่วมในการปราบปรามยาเสพติด โดยสามารถแจ้งเบาะแสยาเสพติดมาที่สายด่วน ป.ป.ส. 1386 เราต้องทำให้คนที่ค้ายาอยู่ไม่ได้ แม้แต่ผู้ต้องขัง อยากจะมาเป็นสายเราก็มีรางวัล วันนี้เราต้องช่วยกัน และต้องขอเตือนผู้ค้ายาให้เลิกเสียตั้งแต่ตอนนี้ เพราะการยึดทรัพย์นั้นรุนแรง แม้แต่มรดกเราก็สามารถยึดได้ ตามมูลค่ายาเสพติดหรือแวลูเบท
"ผมขอยืนยันตามแนวทางของนโยบายรัฐบาล พลเอกประยุทธ์ จันทร์โอชา นายกรัฐมนตรี จริงจังกับการปราบปรามยาเสพติด และได้ทำเป็นนโยบายสำคัญลำดับต้นๆ ซึ่งแม้ว่า รมว.ยุติธรรมจะเปลี่ยน แต่แนวทางการปราบปรามยาเสพติดแบบนี้จะดำเนินต่อไป"นายสมศักดิ์ กล่าว
สำหรับไฮไลท์ของการประมูล นกแก้วบูลแอนด์โกลมาร์คอร์ จำนวน 2 ตัว ราคาเริ่มต้น 40,000 บาท มีผู้ประมูลไปด้วยราคา 208,000 บาท ซึ่งมีผู้ประมูลเหมาไปทั้งหมด 6 ตัว มูลค่ารวม 515,000 บาท
วันพุธที่ 20 กรกฎาคม 2565
ปลื้ม! สหรัฐฯ จัดอันดับ “แก้ไขปัญหาค้ามนุษย์ไทย ปี 65” อยู่ในกลุ่ม Tier 2 และประกาศ “คนไทย” ติด 1 ใน 6 TIP Heroes
......
พลเอก ประยุทธ์ จันทร์โอชา นายกรัฐมนตรี รับทราบและร่วมยินดี กรณีกระทรวงการต่างประเทศสหรัฐฯ เผยแพร่รายงานการติดตามและการดำเนินงานต่อต้านการค้ามนุษย์ (Trafficking in Persons Report-TIP Report ประจำปี 2022) พบว่าปี 65 ประเทศไทยได้รับการจัดอันดับให้อยู่ในกลุ่ม Tier 2 จากเดิมเมื่อปีที่แล้ว อยู่ในกลุ่ม Tier 2 Watch List
.
นอกจากนี้ ยังได้ประกาศรายชื่อ TIP Heroes 6 คน เพื่อเชิดชูผู้ที่ทำงานด้านการต่อต้านการค้ามนุษย์ในประเทศต่าง ๆ และปีนี้มีคนไทยได้รับคัดเลือกคือ คุณอภิญญา ทาจิตต์ จากองค์กร Stella Maris ซึ่งเป็นผู้ทำงานด้านการช่วยเหลือเหยื่อการค้ามนุษย์ และมีบทบาทสำคัญในการสร้างความตระหนักเรื่องปัญหาลักลอบค้าแรงงานเด็ก
.
ทั้งนี้ รายงาน TIP Report 2022 ระบุว่ารัฐบาลไทยได้แสดงให้เห็นถึงความพยายามในการต่อสู้กับปัญหาการค้ามนุษย์ที่เพิ่มขึ้น เช่น การเพิ่มการสืบสวนกรณีการค้ามนุษย์ การจัดทำแนวทางกลไกการส่งต่อระดับชาติ จัดตั้งศูนย์ช่วยเหลือเหยื่อค้ามนุษย์แห่งใหม่ เป็นต้น
.
โดยนายกฯ ให้ความสำคัญกับการแก้ไขปัญหาการค้ามนุษย์เป็นอย่างมาก กำหนดให้เป็นวาระแห่งชาติ มุ่งขับเคลื่อนการต่อต้านการค้ามนุษย์อย่างจริงจัง เพื่อปกป้องคุ้มครองศักดิ์ศรีความเป็นมนุษย์ตามหลักสิทธิมนุษยชน และประเทศไทยพร้อมร่วมมือกับภาคส่วนต่าง ๆ ทั้งในและต่างประเทศ เพื่อขจัดการค้ามนุษย์และการบังคับใช้แรงงานทุกรูปแบบ
.
อ่านเพิ่มเติม คลิกhttps://www.thaigov.go.th/news/contents/details/57048
#ไทยคู่ฟ้า#ร่วมต้านโควิด19
-------------------
วันจันทร์ที่ 20 ธันวาคม 2564
กระทรวงอุตสาหกรรม ขอเชิญผู้ประกอบการอุตสาหกรรมสมัครเข้ารับการคัดเลือก "รางวัลอุตสาหกรรม" ประจำปี 2565
สมัครเข้ารับการคัดเลือก "รางวัลอุตสาหกรรม" ประจำปี 2565 สแกน QR Code ดูรายละเอียดการรับสมัครได้ที่ https://industryaward.industry.go.th/th
กระทรวงอุตสาหกรรม ขอเชิญผู้ประกอบการอุตสาหกรรมสมัครเข้ารับการคัดเลือก "รางวัลอุตสาหกรรม" ประจำปี 2565 รางวัลแห่งเกียรติยศของอุตสาหกรรมไทย (The Prime Minister's Industry Award 2022)
รางวัลอุตสาหกรรมยอดเยี่ยม 1 รางวัล
รางวัลอุตสาหกรรมดีเด่น 9 ประเภทรางวัล
1. การเพิ่มผลผลิต
2. การรักษาคุณภาพสิ่งแวดล้อม
3. การบริหารความปลอดภัย
4. การบริหารงานคุณภาพ
5. การจัดการพลังงาน
6. การจัดการโลจิสติกส์และโซ่อุปทาน
7. อุตสาหกรรมศักยภาพ
8. ความรับผิดชอบต่อสังคม
9. เศรษฐกิจหมุนเวียน
รางวัลอุตสาหกรรมขนาดกลางและขนาดย่อมดีเด่น 5 ประเภทรางวัล
1. การบริหารจัดการ
2. การพัฒนาผลิตภัณฑ์เชิงสร้างสรรค์
3. การจัดการเทคโนโลยีเชิงนวัตกรรม
4. บริหารธุรกิจสู่สากล
5. การจัดการโลจิสติกส์และโซ่อุปทาน
สมัครได้มากกว่า 2 ประเภทรางวัล
ตั้งแต่บัดนี้ - 28 กุมภาพันธ์ 2565
คณะกรรมการพิจารณาคัดเลือก:
ธันวาคม 2564 - มิถุนายน 2565
ประกาศผล: กรกฎาคม 2565
มอบรางวัล: กันยายน 2565
สแกน QR Code ดูรายละเอียดการรับสมัครได้ที่ https://industryaward.industry.go.th/th
สอบถามรายละเอียดเพิ่มเติม
สำนักงานมาตรฐานผลิตภัณฑ์อุตสาหกรรม 0 2430 6833 ต่อ 2310
สำนักงานอุตสาหกรรมจังหวัดทั่วประเทศ และ ศูนย์ส่งเสริมอุตสาหกรรมภาคที่ 1-11
วันอังคารที่ 28 มิถุนายน 2565
คณะผู้แทนไทยกลับจากราชการต่างประเทศพบติดโควิดอาการเล็กน้อย แพทย์สั่งแยกตัว เพื่อความปลอดภัย 1 สัปดาห์ ย้ำฉีดวัคซีนเข็มกระตุ้นลดความรุนแรงได้
ตามที่นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยผู้บริหารกระทรวงสาธารณสุข กระทรวงการต่างประเทศ สำนักงานส่งเสริมการจัดประชุมและนิทรรศการ (ICEB) และผู้ว่าราชการจังหวัดภูเก็ต เข้าร่วมประชุมสามัญประจำปี ครั้งที่ 170
ตามที่นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยผู้บริหารกระทรวงสาธารณสุข กระทรวงการต่างประเทศ สำนักงานส่งเสริมการจัดประชุมและนิทรรศการ (ICEB) และผู้ว่าราชการจังหวัดภูเก็ต เข้าร่วมประชุมสามัญประจำปี ครั้งที่ 170 ของสำนักงานองค์การนิทรรศการนานาชาติ (BIE 170th General Assembly) ที่กรุงปารีส ประเทศฝรั่งเศส ระหว่างวันที่ 19-21 มิถุนายน 2565 เพื่อร่วมนำเสนอความพร้อมของประเทศไทยในการเป็นเจ้าภาพการจัดงานเอ็กซ์โปวาระพิเศษ ที่จังหวัดภูเก็ตในปี 2028 (Specialised Expo) เพื่อส่งเสริมการท่องเที่ยว และเดินทางต่อพร้อมผู้บริหารและเจ้าหน้าที่ที่เกี่ยวข้อง เข้าร่วมการประชุมคณะกรรมการบริหารUNAIDS ครั้งที่ 50 ที่นครเจนีวา สมาพันธรัฐสวิส ระหว่างวันที่ 21 -24 มิถุนายน 2565 ต่อ
ภายหลังเสร็จสิ้นภารกิจ คณะผู้บริหารและเจ้าหน้าที่เกี่ยวข้องเดินทางกลับประเทศไทยเมื่อวันที่ 26 มิถุนายน 2565รองนายกรัฐมนตรีและรัฐมนตรีว่าการกระทรวงสาธารณสุข มีอาการปวดเมื่อย กล้ามเนื้อและระคายคอ ผลตรวจATK เป็นบวก ขณะนี้แพทย์สั่งแยกตัวเพื่อความปลอดภัย 1 สัปดาห์
วันนี้ (28 มิถุนายน 2565) นายแพทย์เกียรติภูมิ วงศ์รจิต ปลัดกระทรวงสาธารณสุข กล่าวว่า หัวหน้าคณะผู้แทนไทยเดินทางกลับจากปฏิบัติราชการต่างประเทศมาถึงประเทศไทย มีอาการเล็กน้อย คือ ปวดเมื่อยกล้ามเนื้อและระคายคอ ได้ตรวจATK พบผลบวก จากการสอบสวนโรคคาดว่า ได้รับเชื้อระหว่างการไปปฏิบัติภารกิจที่ต่างประเทศ เพราะต้องมีการพบปะ พูดคุย และสัมผัสมือกับผู้เข้าร่วมประชุมจำนวนมาก อย่างไรก็ตาม เนื่องจากได้รับวัคซีนป้องกันโควิด 19 ครบตามเกณฑ์ที่แนะนำก่อนการเดินทาง ทำให้ไม่มีอาการป่วย แพทย์สั่งแยกตัวเพื่อความปลอดภัย 1 สัปดาห์ โดยไม่ต้องเข้ารับการรักษาตัวที่โรงพยาบาล สำหรับผู้ร่วมเดินทางหากเป็นผู้สัมผัสเสี่ยงสูงให้สวมหน้ากากตลอดเวลา งดไปในพื้นที่สาธารณะที่มีผู้คนจำนวนมากและสังเกตอาการป่วย หากเริ่มมีอาการทางเดินหายใจให้ตรวจ ATK และดูแลสุขภาพตามคำแนะนำของแพทย์
ปลัดกระทรวงสาธารณสุขกล่าวต่อว่า กรณีดังกล่าวจะไม่กระทบต่อนโยบายรัฐบาลที่กำลังเปิดประเทศเพื่อรองรับนักท่องเที่ยว เนื่องจากประชาชนในประเทศฉีดวัคซีนแล้วประมาณร้อยละ 80 มีระบบการเฝ้าระวังป้องกัน ทั้งในสถานพยาบาลและพื้นที่เสี่ยง แนะนำการสวมหน้ากากเมื่ออยู่ในที่ผู้คนแออัดหรือเมื่อทำกิจกรรมเสี่ยง ทั้งนี้ ระบบการแพทย์และสาธารณสุขรองรับได้ปกติ เพราะมีเตียงพอ หมอพอ และยาพอ และเน้นย้ำให้ประชาชนเข้ารับวัคซีนป้องกันโควิด 19 ถึงแม้จะไม่สามารถป้องกันการติดเชื้อได้ 100 % แต่ป้องกันการป่วยที่มีอาการหนักได้
******************************************** 28 มิถุนายน 2565
วันศุกร์ที่ 25 กุมภาพันธ์ 2565
ยืนยัน! ผู้ป่วยโควิด-19 ยังรักษา รพ.เอกชนฟรี หากปฏิเสธการรักษา - เรียกเก็บเงิน แจ้งสายด่วน สบส. 1426
.....
กระทรวงสาธารณสุข แจงผู้ป่วยโควิด-19 ยังถือเป็นผู้ป่วยฉุกเฉิน สามารถเข้ารับการรักษาจาก รพ.เอกชน ได้โดยไม่เสียค่าใช้จ่าย เนื่องจากยังไม่มีการเปลี่ยนแปลงหรือยกเลิก "ประกาศกระทรวงสาธารณสุข เรื่อง หลักเกณฑ์ วิธีการ และเงื่อนไขการกำหนดค่าใช้จ่ายในการดำเนินการผู้ป่วยฉุกเฉินโรคติดต่ออันตรายตามกฎหมายว่าด้วยโรคติดต่อกรณีโรคโควิด-19” แต่อย่างใด
.
หากสถานพยาบาลเอกชนปฏิเสธการรักษาหรือเรียกเก็บค่ารักษาจากผู้ป่วยโควิด-19 หรือญาติ ให้โทรแจ้งสายด่วน สบส. 1426 โดยผู้ประกอบกิจการและผู้ดำเนินการสถานพยาบาลถือว่ามีความผิดตาม พ.ร.บ.สถานพยาบาล พ.ศ.2541 ต้องระวางโทษจำคุกไม่เกิน 2 ปี หรือปรับไม่เกิน 40,000 บาท หรือทั้งจำทั้งปรับ
#ไทยคู่ฟ้า#ร่วมต้านโควิด19
-------------------
วันอังคารที่ 20 กรกฎาคม 2564
เพิ่ม 3 จว. มาตรการเยียวยาลูกจ้างและกิจการในพื้นที่สีแดงเข้ม
....
ขยายมาตรการช่วยเหลือแล้วนะครับ สำหรับผู้ประกอบการและลูกจ้างในพื้นที่ควบคุมสูงสุดและเข้มงวด (สีแดงเข้ม) ที่ได้รับผลกระทบจากการยกระดับมาตรการควบคุมโรคโควิด-19 ล่าสุด ที่ได้ขยายพื้นที่ฯ จาก 10 จว. เป็น 13 จว. โดยเพิ่ม จ.ฉะเชิงเทรา ชลบุรี และอยุธยา
.
โดยยังคงกลุ่มลูกจ้างและผู้ประกอบการใน 9 กลุ่มกิจการ รวมทั้งอัตราการจ่ายเงิน เป็นเวลา 1 เดือนเช่นเดิม ประกอบด้วย
.
1.ลูกจ้าง :
• ม.33 รับเงิน 50% ของรายได้ (สูงสุด 7,500 บ.) + รัฐสมทบ 2,500 บาท รวมเป็น 10,000 บ./คน
• ม.39, 40 รับเงิน 5,000 บ./คน
• อาชีพอิสระ (Freelance) ขึ้นทะเบียน ม.40 ภายใน ก.ค. 64 เพื่อรับเงิน 5,000 บ./คน
.
2.นายจ้าง :
• กรณี ม.33 รับเงิน 3,000 บาท/ลูกจ้าง 1 คน สูงสุด 200 คน
• หากไม่ได้เข้าประกันสังคม หรืออยู่ในระบบถุงเงิน ให้ขึ้นทะเบียน ม.33 ภายใน ก.ค. 64 เพื่อรับเงิน 3,000 บาท/ลูกจ้าง 1 คน สูงสุด 200 คน
.
3.ผู้ประกอบการที่ไม่มีลูกจ้างและไม่ได้เข้าประกันสังคม หรืออยู่ในระบบถุงเงิน :
• ขึ้นทะเบียน ม.40 ภายใน ก.ค. 64 เพื่อรับเงิน 5,000 บ.
#ไทยคู่ฟ้า #รวมไทยสร้างชาติ #ร่วมต้านโควิด19
-------------------
อัลบั้มภาพ
prev
next
ข่าวที่เกี่ยวข้อง
รัฐบาลเข้ม...
แจ้งเตือน...
อย่าแชร์...
กรุงเทพฯ...
ปลื้ม...
วันพฤหัสบดีที่ 30 มิถุนายน 2565
‘รมช.มนัญญา’ เปิดมหกรรมงานแสดงสินค้าฮาลาลอาเซียน 2565
‘รมช.มนัญญา’ เปิดมหกรรมงานแสดงสินค้าฮาลาลอาเซียน 2565 กระตุ้นเศรษฐกิจด้านฮาลาลสู่กลุ่มประเทศมุสลิม
รมช.มนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ กล่าวในโอกาสเป็นประธานพิธีเปิดมหกรรมงานแสดงสินค้าฮาลาลอาเซียน 2565 โดยมี ผศ.ดร.อัสมัน แตอาลี ผู้อำนวยการ สถาบันฮาลาล มหาวิทยาลัยสงขลานครินทร์ รศ.อิ่มจิต เลิศพงษ์สมบัติ รองอธิการบดีวิทยา เขตปัตตานี และ Datuk Haji Jamal Mohd Amin ผู้บริหารศูนย์การค้าอาเซียนมอลล์ปัตตานี ให้การต้อนรับ จัดขึ้นระหว่างวันที่ 29 มิถุนายน - 3 กรกฎาคม 2565 ณ ศูนย์การค้าอาเซียนมอลล์ปัตตานี ต.บานา อ.เมือง จ.ปัตตานี ว่า สินค้าและบริการฮาลาลของประเทศไทยเป็นธุรกิจที่มีบทบาทในการขับเคลื่อนเศรษฐกิจไทยให้โตขึ้นได้ในอนาคต เนื่องจากประเทศไทยมีศักยภาพในหลายๆ ด้านที่จะผลิตสินค้าและบริการฮาลาลที่มีคุณภาพตรงตามความต้องการของตลาด
“กระทรวงเกษตรและสหกรณ์ พร้อมสนับสนุนและขับเคลื่อนอุตสาหกรรมฮาลาลของสามจังหวัดชายแดนภาคใต้ให้มีความเข้มแข็ง โดดเด่นและเป็นรูปธรรมชัดเจน และพร้อมที่จะบูรณาการสินค้าฮาลาล ร่วมกับสถาบันฮาลาล มหาวิทยาลัยสงขลานครินทร์ และหน่วยงานที่เกี่ยวข้อง ทั้งต้นน้ำ กลางน้ำ และปลายน้ำโดยกระทรวงเกษตรและสหกรณ์จะดูแลในส่วนของต้นน้ำในด้านการผลิต ทั้งด้านพืช ประมง และปศุสัตว์ ซึ่งมั่นใจว่าชาวมุสลิมจะต้องได้รับประทานอาหารที่ฮาลาล รวมทั้งสร้างความเชื่อมั่นในผลิตภัณฑ์ฮาลาลไทย ให้แก่ผู้บริโภคทั้งในและต่างประเทศต่อไป” นมช.มนัญญา กล่าว
ทั้งนี้ สถาบันฮาลาล มหาวิทยาลัยสงขลานครินทร์ ร่วมกับศูนย์การค้าอาเซียนมอลล์ปัตตานี ได้เล็งเห็นถึงความสำคัญ ของตลาดฮาลาล จึงได้มีการจัดมหกรรมงานแสดงสินค้าฮาลาลอาเซียน 2565 (ASEAN Halal Expo 2022) เพื่อกระตุ้นเศรษฐกิจให้ผู้ผลิตสินค้าบริโภค อุปโภค และบริการด้านฮาลาลในสามจังหวัดชายแดนภาคใต้ ให้เกิดความตื่นตัว และเปิดโอกาสให้ผู้ประกอบการฮาลาลมาจำหน่ายสินค้าและบริการฮาลาล หลังจากเกิดสถานการณ์โควิด - 19 อีกด้วย
สำหรับการจัดมหกรรมงานแสดงสินค้าฮาลาลอาเซียน 2565 (ASEAN Halal Expo 2022) ระหว่างวันที่ 29 มิถุนายน - 3 กรกฎาคม 2565 ณ ศูนย์การค้าอาเซียนมอลล์ปัตตานี ตำบลบานา อำเภอเมือง จังหวัดปัตตานี เพื่อเป็นการกระตุ้นเศรษฐกิจให้ผู้ผลิตสินค้าบริโภค อุปโภคและบริการ ด้านฮาลาลในสามจังหวัดชายแดนภาคใต้เกิดความตื่นตัวมากขึ้นหลังจากเกิดสถานการณ์โควิด - 19 ประกอบกับยังเป็นเวทีสร้างเครือข่ายด้านธุรกิจฮาลาลกับกลุ่มประเทศอาเซียน ให้เข้ามาลงทุนมากขึ้น ทำให้สามจังหวัดชายแดนใต้กลายเป็นศูนย์กลางการผลิตสินค้าและบริการฮาลาลที่สามารถ ป้อนสู่ประเทศมุสลิมได้ในอนาคต กิจกรรมในงานประกอบด้วย การบันทึกข้อตกลงความร่วมมือกับศูนย์การค้าอาเซียนมอลล์ปัตตานี การเสวนาจากวิทยากรที่มีความเชี่ยวชาญด้านฮาลาลทั้งในและต่างประเทศ อาทิ เรื่อง “โอกาสของสามจังหวัดชายแดนภาคใต้ ในการพัฒนาธุรกิจฮาลาลสู่ระดับสากล” เรื่อง “โอกาสการขับเคลื่อนธุรกิจฮาลาลระหว่างไทย-มาเลเซีย” เรื่อง“แนวทางการพัฒนาระบบการรับรองมาตรฐานฮาลาลของไทยและมาเลเซีย” และมีการสาธิตการทำเมนูอาหารและเครื่องดื่มฮาลาล รวมทั้งมีกิจกรรม Halal Pitch เป็นต้น นอกจากนี้ยังมีงานแสดงสินค้าและนิทรรศการฮาลาลนานาชาติ จำนวน 136 ร้านค้า บูธจากประเทศไทย จำนวน 86 ร้านค้า และบูธนานาชาติ 50 ร้านค้า เช่น ประเทศมาเลเซีย ลาว และกัมพูชา จำหน่ายสินค้าประเภทอาหาร เสื้อผ้า และอื่นๆ ซึ่งแบ่งเป็น 2 โซน คือ บูธภายในห้าง ได้แก่ บูธนานาชาติ จำนวน 50 ร้านค้า และบูธประเทศไทยจำนวน 26 ร้านค้า อีกทั้งมีการจำหน่ายสินค้าอาหารปรุงสดของประเทศไทย จะอยู่ภายนอกห้าง จำนวน 60 ร้านค้า
วันอังคารที่ 15 กุมภาพันธ์ 2565
รัฐบาลเดินหน้าแก้ปัญหาฝุ่นละออง PM2.5 ต่อเนื่อง ปี 65 ใช้หลัก “1 สื่อสาร 5 ป้องกัน 3 เผชิญเหตุ”
.....
ปัญหาฝุ่นละอองขนาดเล็ก PM2.5 ที่ส่งผลต่อสุขภาพประชาชนนั้น รัฐบาลให้ความสำคัญมาอย่างต่อเนื่อง ในแต่ละปีได้ทำการประเมินและทบทวนการดำเนินงานเพื่อยกระดับมาตรการให้มีความเข้มงวดขึ้น
.
ในปี 64 ที่ผ่านมา หากเทียบกับปี 63 พบว่าพื้นที่ภาคเหนือ 17 จังหวัด กรุงเทพฯ และปริมณฑล มีจำนวนวันที่เกินมาตรฐานลดลง 8 - 9%
.
สำหรับปี 65 กรมควบคุมมลพิษได้จัดทำแผนเฉพาะกิจเพื่อการแก้ไขปัญหามลพิษด้านฝุ่นละอองภายใต้แนวคิด “1 สื่อสาร 5 ป้องกัน 3 เผชิญเหตุ” ดังนี้
.
1.ประยุกต์ใช้เทคโนโลยีในการป้องกันและแก้ไขปัญหา PM2.5 ได้แก่ การพัฒนาระบบคาดการณ์ฝุ่นละอองล่วงหน้า 7 วัน, ประยุกต์ใช้ภาพถ่ายดาวเทียมในการรายงานปริมาณฝุ่นละอองเชิงพื้นที่, พัฒนาแอปพลิเคชันบริหารจัดการเชื้อเพลิง
.
2.เก็บขนเชื้อเพลิงในพื้นที่ป่าไม่น้อยกว่า 3,000 ตัน พร้อมขยายพื้นที่การบริหารจัดการเชื้อเพลิงให้ครอบคลุมทั่วประทศและนำไปใช้ประโยชน์
.
3.เพิ่มความเข้มงวดในการตรวจสอบรถควันดำบูรณาการร่วมกับกรมการขนส่งทางบก สำนักงานตำรวจแห่งชาติ กรุงเทพฯ ตรวจวัดควันดำอย่างต่อเนื่อง
.
4.สื่อสารประชาสัมพันธ์และเผยแพร่ข้อมูลที่ถูกต้องแก่ประชาชน รูปแบบ One Voice One Team ผ่าน 4 ช่องทางหลักของกรมประชาสัมพันธ์และเครือข่าย เพื่อสื่อสารให้ใกล้ชิดกลุ่มเป้าหมาย ได้แก่ On Air, Online, On Ground และ On influ’s
.
5.เจรจาสร้างความร่วมมือกับประเทศเพื่อนบ้านทั้งระดับอาเซียน ทวิภาคี และพื้นที่ชายแดน ผ่านกลไกอาเซียน กำหนดตัวชี้วัดร่วม ASEAN Joint KPI ลดจุดความร้อนในภูมิภาคอาเซียน 20%
.
6.ขยายเครือข่ายการติดตามตรวจสอบคุณภาพอากาศเพิ่มอีก 10 จังหวัด ปี 2565 จะมีสถานีตรวจวัดคุณภาพอากาศใน 56 จังหวัด
.
7.กำหนดเขตควบคุมไฟป่า และกำหนดช่วงเวลาห้ามเผาเด็ดขาด พร้อมเตรียมกำลังพลในพื้นที่ 17 จังหวัดภาคเหนือ รวม 4,150 และเครือข่ายแก้ไขปัญหาไฟป่า จำนวน 1,615 หมู่บ้าน
.
คาดว่า คุณภาพอากาศในบรรยากาศ และฝุ่นละอองขนาดไม่เกิน 2.5 ไมครอน (PM2.5) จะอยู่ในเกณฑ์มาตรฐาน สามารถป้องกันและลดผลกระทบต่อสุขภาพของประชาชนได้
.
ประชาชนสามารถติดตามสถานการณ์ผ่านทางเว็บไซต์Air4Thai.comและbangkokairquality.comแอปพลิเคชัน Air4Thai และ AirBKK
#ไทยคู่ฟ้า#ร่วมต้านโควิด19
-------------------
วันอังคารที่ 15 มีนาคม 2565
สธ.จัดสัปดาห์รณรงค์ฉีดวัคซีนกลุ่ม 608 แนะลูกหลานคลีนตัวเอง 1 สัปดาห์ก่อนกลับบ้านสงกรานต์
ปลัดกระทรวงสาธารณสุข ห่วง “ผู้สูงอายุ” เสียชีวิตจากโควิดมากกว่ากลุ่มอื่น เร่งจัดสัปดาห์รณรงค์ฉีดวัคซีนกลุ่ม 608 วันที่ 21-31 มีนาคมนี้ เน้นฉีดเข็มกระตุ้น พร้อม เปิดทางให้เลือกฉีดไฟเซอร์เข็ม 3 แบบครึ่งโดสได้ ช่วยลดผลข้างเคียง
ปลัดกระทรวงสาธารณสุข ห่วง “ผู้สูงอายุ” เสียชีวิตจากโควิดมากกว่ากลุ่มอื่น เร่งจัดสัปดาห์รณรงค์ฉีดวัคซีนกลุ่ม 608 วันที่ 21-31 มีนาคมนี้ เน้นฉีดเข็มกระตุ้น พร้อม เปิดทางให้เลือกฉีดไฟเซอร์เข็ม 3 แบบครึ่งโดสได้ ช่วยลดผลข้างเคียง ส่วนลูกหลานแนะทำตัวเองให้ปลอดเชื้อ 1 สัปดาห์ก่อนกลับบ้านสงกรานต์ งดรวมกลุ่มสังสรรค์/ไปสถานที่แออัด และตรวจ ATK ก่อนเดินทาง
วันนี้ (15 มีนาคม 2565) นพ.เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ว่า ขณะนี้ผู้เสียชีวิตจากโรคโควิด 19 สายพันธุ์โอมิครอน ส่วนใหญ่เป็นผู้สูงอายุและมีโรคประจำตัว โดยเฉพาะอายุ 70 ปีขึ้นไปมีอัตราเสียชีวิตสูงถึง 7.5% โดยวันนี้มีรายงานผู้เสียชีวิต 70 ราย พบว่า 47 ราย อายุเกิน 70 ปี ขณะที่ 52 รายได้รับวัคซีนไม่ครบ ทั้งนี้ ภาพรวมทั้งประเทศ ผู้สูงอายุ 60 ปีขึ้นไปฉีดวัคซีนโควิด 19 เข็มแรกแล้ว 83% เข็มสอง 78.8% ส่วนเข็มสามฉีดได้เพียง 32% จึงต้องเร่งรณรงค์ฉีดวัคซีนในกลุ่ม 608 หากฉีดครอบคลุมได้มากขึ้นจะช่วยลดอัตราป่วยและเสียชีวิตลงได้ โดยช่วงก่อนเทศกาลสงกรานต์ที่จะมีการเดินทางกลับภูมิลำเนาจำนวนมาก กระทรวงสาธารณสุขจะเร่งสร้างความปลอดภัยแก่กลุ่มนี้ 2 เรื่อง เรื่องแรกคือ การจัดสัปดาห์รณรงค์ฉีดวัคซีนกลุ่ม 608 (save 608) ระหว่างวันที่ 21-31 มีนาคม 2565 โดยจะเน้นการฉีดเข็มกระตุ้น รวมถึงการฉีดเข็มแรกและเข็มสอง โดยจะเร่งฉีดให้ได้มากที่สุด
“แต่ละจังหวัดมีการฉีดเข็มสามในผู้สูงอายุไม่เท่ากัน บางจังหวัดได้มาก บางจังหวัดยังได้น้อย ได้มอบหมายให้รองปลัดกระทรวงสาธารณสุขวางเป้าหมายการฉีดวัคซีนแต่ละจังหวัดให้ได้มากที่สุด โดยพิจารณาจากศักยภาพการฉีดในช่วง 10 วันที่จะรณรงค์ นอกจากนี้ ผู้สูงอายุที่อาจมีความกังวลเรื่องผลข้างเคียงจากการฉีดวัคซีน จะเปิดให้เลือกรับวัคซีนไฟเซอร์เข็ม 3 แบบครึ่งโดสได้ ซึ่งยังกระตุ้นภูมิได้ดีแต่จะช่วยลดปัญหาเรื่องผลข้างเคียงที่อาจเกิดขึ้น รวมถึงประชาชนทั่วไปที่ถึงกำหนดฉีดวัคซีนเข็ม 4 ก็สามารถเลือกฉีดไฟเซอร์แบบครึ่งโดสได้เช่นกัน” นพ.เกียรติภูมิกล่าว
นพ.เกียรติภูมิ กล่าวต่อว่า สำหรับอีกเรื่องคือ การแนะนำให้ลูกหลานที่จะเดินทางกลับบ้านช่วงสงกรานต์ ทำตัวเองให้ปลอดจากเชื้อโควิด 19 (Self Clean Up) โดยระมัดระวังตนเองช่วง 1 สัปดาห์ก่อนเดินทางกลับไม่ควรรวมกลุ่มสังสรรค์ พบปะผู้คนจำนวนมาก หรือเข้าไปยังสถานที่เสี่ยง/แออัด และก่อนเดินทางกลับควรตรวจ ATK เพื่อคัดกรองตนเองให้เกิดความปลอดภัยมากที่สุด ลดความเสี่ยงนำเชื้อกลับไปแพร่ให้ผู้สูงอายุที่บ้าน
************************************ 15 มีนาคม 2565
วันจันทร์ที่ 20 ธันวาคม 2564
กทม. เตรียมพัฒนาทางเท้า 5 ย่าน 10 โครงการ ยกระดับคุณภาพชีวิตคนกรุง
.....
กทม. เตรียมดำเนินการตามแผนงานการพัฒนา “กรุงเทพบูรณาการ ฟื้นเมือง เชื่อมย่าน สานอนาคต เฟส 2” โดยเดินเท้าลงสำรวจทางเท้าและถนนใน 5 ย่าน รวม 10 โครงการ ประกอบด้วย
.
“ย่านศูนย์กลางธุรกิจ” ได้แก่ ถ.สาทรและคลองสาทร ระยะช่องนนทรี - ลุมพินี/ ถ.สีลม ระยะแยกนราธิวาส - ถ.เจริญกรุง
“ย่านเมืองเก่า” ได้แก่ ถ.เยาวราช ระยะคลองโอ่งอ่าง-วงเวียนโอเดียน - คลองผดุงกรุงเกษม/ ด้านล่างสะพานพระปกเกล้า
“ย่านธนบุรี” ได้แก่ ถ.บรมราชชนนี ระยะสะพานพระปิ่นเกล้า - เซ็นทรัลปิ่นเกล้า - ซ.รุ่งประชา
“ย่านเศรษฐกิจใหม่” ได้แก่ ถ.สุขุมวิท ระยะแยกราชประสงค์ - แยกอโศก/ ถ.ราชดำริ ระยะแยกราชประสงค์ - ถ.พระราม4/ แยกอโศก - แยกพระโขนง
“ย่านนวัตกรรมและศูนย์การแพทย์” ได้แก่ รอบอนุสาวรีย์ชัยสมรภูมิ และ 4 เกาะ/ ซ.โยธี
.
จากนั้น จะนำสรุปผลจากการลงพื้นที่สำรวจทางเท้าและถนน ความคิดเห็นประชาชนและประชาสังคม มาประกอบการพัฒนาพื้นที่ให้เกิดประสิทธิภาพ จัดระเบียบสายไฟฟ้าและสายสื่อสาร ระบบระบายน้ำ ต้นไม้ ป้ายโฆษณา ปรับปรุงภูมิทัศน์ให้สวยงาม มีระเบียบเรียบร้อย เพิ่มความสะดวกแก่ประชาชน โดยเฉพาะผู้สูงอายุและคนพิการ
#ไทยคู่ฟ้า#ร่วมต้านโควิด19
-------------------
วันศุกร์ที่ 5 สิงหาคม 2565
​ การประกวดอินโฟกราฟิก ชิงเงินรางวัลรวมกว่า 263,000 บาท พร้อมโล่และเกียรติบัตร ในหัวข้อ “สำนึกในพระมหากรุณาธิคุณ และถวายความจงรักภักดี เทิดทูนสถาบันพระมหากษัตริย์ไทย”
สำนักงานปลัดกระทรวงกลาโหม โดยสำนักงานเลขานุการสำนักงานปลัดกระทรวงกลาโหม ขอเชิญชวนส่งผลงานอินโฟกราฟิก เข้าประกวดในโครงการเฉลิมพระเกียรติพระบาทสมเด็จพระเจ้าอยู่หัวและสถาบันพระมหากษัตริย์
ในหัวข้อ “สำนึกในพระมหากรุณาธิคุณ และถวายความจงรักภักดี เทิดทูนสถาบันพระมหากษัตริย์ไทย” เพื่อแสดงความจงรักภักดีและถวายราชสักการะ เนื่องในโอกาสเฉลิมพระชนมพรรษา พระบาทสมเด็จพระเจ้าอยู่หัว 70 พรรษา น้อมสำนึกในพระมหากรุณาธิคุณและถวายความจงรักภักดีต่อสถาบันพระมหากษัตริย์ ตลอดจนสร้างความรู้ความเข้าใจในการปกครองระบอบประชาธิปไตยอันมีพระมหากษัตริย์ทรงเป็นพระประมุข ประชาชนและเยาวชนของชาติ เกิดความปรองดองสมานฉันท์ มีความเข้าใจร่วมกันและเกิดความรักความสามัคคีเป็นอันหนึ่งอันเดียวกัน
สำหรับการประกวดในปีนี้จัดขึ้นเป็นปีที่ ๒ ชิงเงินรางวัลรวมกว่า 263,000 บาท พร้อมโล่และเกียรติบัตร โดยแบ่งการประกวดออกเป็น ๔ ระดับ ระดับมัธยมศึกษาตอนต้น หัวข้อ “พระราชกรณียกิจในดวงใจของข้าพเจ้า” ระดับมัธยมศึกษาตอนปลาย หัวข้อ “บรรเทาทุกข์บำรุงสุขแก่ราษฎร์ภายใต้พระราชกรณียกิจ” ระดับอุดมศึกษา หัวข้อ “ดั่งน้ำทิพย์ชโลมใจพระราชกรณียกิจ บรรเทาวิกฤตการณ์โควิด-19” และระดับประชาชนทั่วไป หัวข้อ “๗๐ พรรษา ปวงประชาสุขใจใต้ร่มพระบารมี”
ผู้ที่สนใจสามารถส่งผลงานเข้าประกวดได้ตั้งแต่วันนี้จนถึงวันที่ ๓๐ สิงหาคม ๒๕๖๕ สนใจดูรายละเอียดเพิ่มเติมได้ที่ https://www.heartphranakhon.com/infomod2565/
วันพฤหัสบดีที่ 8 กรกฎาคม 2564
SME D Bank ขานรับมติ ครม. เดินหน้า ‘สินเชื่อรายเล็ก Extra Cash’ หนุนเอสเอ็มอีท่องเที่ยว เข้าถึงแหล่งทุนดอกเบี้ยต่ำ ไม่ต้องใช้หลักทรัพย์ค้ำประกัน
SME D Bank พร้อมดำเนินการตามมติ ครม. เมื่อวันที่ 29 มิ.ย.2564 เห็นชอบขยายระยะเวลาการดำเนินหรือโครงการ “สินเชื่อรายเล็ก Extra Cash” จากเดิมวันที่ 30 มิถุนายน 2564 ออกไปถึงวันที่ 30 ธันวาคม 2564 ซึ่งจะช่วยเหลือ SMEs ที่ได้รับผลกระทบจากโควิด-19
ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank ในฐานะสถาบันการเงินของรัฐ เพื่อเอสเอ็มอีไทย พร้อมดำเนินการตามมติที่ประชุมคณะรัฐมนตรี (ครม.) เมื่อวันที่ 29 มิถุนายน 2564 ที่เห็นชอบขยายระยะเวลาการดำเนินโครงการสินเชื่อเพื่อช่วยเหลือผู้ประกอบการรายย่อยที่ได้รับผลกระทบจากการระบาดของไวรัสโคโรนา (โควิด-19) หรือโครงการ “สินเชื่อรายเล็ก Extra Cash” จากเดิมวันที่ 30 มิถุนายน 2564 ออกไปถึงวันที่ 30 ธันวาคม 2564 ซึ่งจะช่วยเหลือผู้ประกอบการเอสเอ็มอีที่ได้รับผลกระทบจากโควิด-19 ระลอกใหม่ โดยเฉพาะธุรกิจท่องเที่ยว และเกี่ยวเนื่อง เช่น โรงแรม ร้านอาหาร ภัตตาคาร ขนส่ง สปา ฯลฯ มีเงินทุนนำไปหมุนเวียน เสริมสภาพคล่อง สำรองเป็นค่าใช้จ่ายในการดำเนินธุรกิจ พร้อมกลับฟื้นธุรกิจได้ในอนาคต ทั้งนี้ จุดเด่นของ “สินเชื่อรายเล็ก Extra Cash” คือ เปิดกว้างกู้ได้ทั้งบุคคลธรรมดาและนิติบุคคล วงเงินกู้สูงสุด 3 ล้านบาทต่อราย อัตราดอกเบี้ยต่ำเริ่มต้นเพียง 3% ต่อปีใน 2 ปีแรก ผ่อนนานสูงสุด 5 ปี ปลอดชำระคืนเงินต้นสูงสุด 12 เดือน ที่สำคัญ ไม่ต้องใช้หลักทรัพย์ค้ำประกัน ผู้ประกอบการเอสเอ็มอีที่สนใจใช้บริการสินเชื่อ แจ้งความประสงค์ได้ผ่านช่องทางต่าง ๆ เช่น สาขาของ SME D Bank ทั่วประเทศ , LINE Official Account : SME Development Bank , เว็บไซต์ของ ธพว. (https://www.smebank.co.th/) และผ่านแอปพลิเคชัน “SME D Bank” ดาวน์โหลดได้ทั้งระบบ IOS และ Android เป็นต้น สอบถามข้อมูลเพิ่มเติมได้ที่ Call Center 1357
วันเสาร์ที่ 16 ตุลาคม 2564
นายกรัฐมนตรี ห่วงใยประชาชน ช่วงหยุดยาว 21 – 24 ต.ค. 64 ขอให้เดินทางอย่างระมัดระวัง และป้องกันตนเองจากโรคโควิด-19
.....
พลเอก ประยุทธ์ จันทร์โอชา นายกรัฐมนตรี ห่วงใยประชาชนที่จะเดินทางไกลในช่วงวันหยุดยาว ซึ่งเป็นผลมาจากมติ ครม. เมื่อวันที่ 29 ธ.ค. 63 โดยประกาศให้วันพฤหัสบดีที่21 ซึ่งเป็นวันออกพรรษา เป็นวันหยุดพิเศษของภาคกลางและให้วันศุกร์ที่ 22 เป็นวันหยุดชดเชยวันปิยมหาราช แทนวันจันทร์ที่ 25 จึงกลายเป็นการหยุดยาวติดต่อกัน 4 วัน สำหรับจังหวัดในภาคกลาง รวมถึง กทม. และปริมณฑล คือตั้งแต่วันพฤหัสบดีที่ 21 – วันอาทิตย์ที่ 24 ต.ค. 64
.
ประชาชนที่จะเดินทางไกลขอให้ติดตามพยากรณ์อากาศเพราะยังมีฝนตกหนักในหลายพื้นที่ วางแผนการเดินทาง เตรียมความพร้อมของยานพาหนะและผู้ขับขี่ เดินทางอย่างระมัดระวัง และป้องกันตนเองจากโรคโควิด-19 ตามมาตรการสาธารณสุข เพื่อความปลอดภัยตลอดการเดินทาง
อ่านเพิ่มเติม คลิกhttps://www.thaigov.go.th/news/contents/details/46906
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันพฤหัสบดีที่ 30 ธันวาคม 2564
สธ. ย้ำ 4 มาตรการ VUCA ลดความเสี่ยงโควิด 19 ช่วงปีใหม่
กระทรวงสาธารณสุข ย้ำประชาชนปฏิบัติตามมาตรการ VUCA ช่วยลดความเสี่ยงโควิด 19 ช่วงเทศกาลปีใหม่ หากทุกภาคส่วนร่วมมือ ผู้ติดเชื้ออาจต่ำกว่าที่คาดการณ์ไว้ พร้อมร่วมกับกระทรวงคมนาคม จัดบริการตรวจ ATK สถานีหมอชิตและหัวลำโพง และสถานีขนส่งในภูมิลำเนา
กระทรวงสาธารณสุข ย้ำประชาชนปฏิบัติตามมาตรการVUCA ช่วยลดความเสี่ยงโควิด 19 ช่วงเทศกาลปีใหม่ หากทุกภาคส่วนร่วมมือ ผู้ติดเชื้ออาจต่ำกว่าที่คาดการณ์ไว้ พร้อมร่วมกับกระทรวงคมนาคม จัดบริการตรวจ ATK สถานีหมอชิตและหัวลำโพง และสถานีขนส่งในภูมิลำเนาช่วงเดินทางกลับ
วันนี้ (30 ธันวาคม 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์เฉวตสรร นามวาท ผู้อำนวยการกองควบคุมโรคและภัยสุขภาพในสภาวะฉุกเฉิน และนายแพทย์ทวีทรัพย์ ศิรประภาศิริ นายแพทย์ทรงคุณวุฒิ กรมควบคุมโรค ร่วมแถลงสถานการณ์โควิด 19 และข้อแนะนำในการปฎิบัติตัวห่างไกลโอมิครอน โดยนพ.ทวีทรัพย์ กล่าวว่า ช่วง 2 ปีที่ผ่านมาคนไทยร่วมมือร่วมใจสู้โควิดจนสามารถควบคุมการระบาดของโรคได้ และขณะนี้มีการติดเชื้อรายใหม่น้อยกว่า 3 พันรายต่อวันเสียชีวิตน้อยกว่า 20 รายต่อวัน สำหรับช่วงเทศกาลปีใหม่นี้หากไม่อยากเห็นภาพการติดเชื้อรายใหม่สูง 2-3 หมื่นรายซึ่งอาจทำให้กระทบกับระบบสาธารณสุข ขอเน้นย้ำความร่วมมือให้ทุกภาคส่วนปฏิบัติตามแนวทางป้องกันควบคุมโรคด้วยมาตรการVUCA ได้แก่ V วัคซีน โดยผู้ที่ยังไม่ได้รับวัคซีนขอให้เข้ารับการฉีดวัคซีนและผู้ที่ได้รับวัคซีน 2 เข็มและครบตามเวลาที่กำหนด ให้ไปรับวัคซีนเข็มกระตุ้น, U ป้องกันตนเองสูงสุดตลอดเวลา โดยเฉพาะเว้นระยะห่าง ล้างมือ สวมหน้ากาก โดยสวมอย่างถูกวิธีทั้งหน้ากากผ้าและหน้ากากอนามัย จะสามารถป้องกันได้ทุกสายพันธุ์ ป้องกันติดเชื้อ และป่วยหนักได้, C COVID Safe Living ใช้ชีวิตอย่างปลอดภัย หลีกเลี่ยงจัดกิจกรรมเสี่ยงรวมถึง สถานที่ต่างๆ ต้องมีมาตรการป้องกัน เพื่อให้ทุกคนใช้ชีวิตได้อย่างปลอดภัยในสถานการณ์โควิด และ A ตรวจ ATK กรณีที่มีความเสี่ยงต่อการรับเชื้อ หากได้รับการวินิจฉัยโดยเร็วและแยกกักตัวเข้ารับการรักษา จะช่วยป้องกันการแพร่ระบาดได้
“ขอเน้นย้ำสำหรับเทศกาลปีใหม่ขอให้ประชาชนป้องกันตนเองตลอดเวลา ดำเนินชีวิตปลอดภัย และตรวจATK เมื่อสงสัย ซึ่งกระทรวงสาธารณสุขได้ร่วมกับกระทรวงคมนาคมจัดบริการตรวจคัดกรองโควิด ที่สถานีหมอชิตและหัวลำโพง และสถานีขนส่งในภูมิลำเนาช่วงเดินทางกลับ เพื่อให้ประชาชนฉลองปีใหม่และเดินทางกลับอย่างปลอดภัย” นพ.ทวีทรัพย์กล่าว
ด้านนายแพทย์เฉวตสรร กล่าวว่า สถานการณ์ประเทศไทยวันนี้มีผู้ติดเชื้อรายใหม่ 3,037 ราย จำนวนผู้ป่วยปอดอักเสบและใส่ท่อช่วยหายใจลดลงต่อเนื่อง ผู้เสียชีวิต 25 ราย ทั้งหมดเป็นผู้สูงอายุและโรคเรื้อรัง ส่วนข้อมูลการฉีดวัคซีนล่าสุด เพิ่มขึ้น 455,208 โดส สะสม 103.89 ล้านโดส เป็นเข็มแรก 51.2 ล้านโดส ครอบคลุมร้อยละ 71.1 ของประชากร ทั้งนี้หากประชาชนเข้มข้นในการปฏิบัติตามมาตรการ ลดความเสี่ยงทุกกิจกรรม การติดเชื้อหลังปีใหม่อาจต่ำกว่าที่คาดประมาณไว้ ส่วนการติดเชื้อสายพันธุ์โอมิครอน ขณะนี้มีข้อมูลล่าสุด พบ 934 ราย ส่วนการเดินทางทางเข้าประเทศยังสูงต่อเนื่อง ในเดือนธันวาคม มีผู้เดินทางแล้ว 2.7 แสนราย สูงเป็น 2 เท่าของเดือนพฤศจิกายน โดยผู้เดินทางในระบบ Test&Go ในเดือนพฤศจิกายนพบผู้ติดเชื้อ 83 ราย หรือร้อยละ 0.08 ส่วนเดือนธันวาคม พบติดเชื้อ 730 ราย คิดเป็นร้อยละ 0.32 เพิ่มขึ้นถึง 4 เท่า ส่วนระบบแซนด์บ็อกซ์และกักตัวก็พบอัตราการติดเชื้อสูงขึ้นเช่นกัน
*********************************** 30 ธันวาคม 2564
วันอังคารที่ 30 พฤศจิกายน 2564
กระทรวงคมนาคมสรุปรายงานอุทกภัยในเส้นทางคมนาคม ข้อมูล ณ วันที่ 30 พฤศจิกายน 2564
กระทรวงคมนาคม โดยศูนย์ Command Center ภัยพิบัติกระทรวงคมนาคม สรุปรายงานอุทกภัยในเส้นทางคมนาคม รายละเอียดดังนี้
1. มีโครงข่ายคมนาคมได้รับผลกระทบ รวม 7 เส้นทาง จำนวน 9 แห่ง สามารถสัญจรผ่านได้ 8 แห่ง สัญจรผ่านไม่ได้ 1 แห่ง
2. ถนนทางหลวง ได้รับผลกระทบ รวม 5 เส้นทาง จำนวน 6 แห่ง สามารถสัญจรผ่านได้ทุกเส้นทาง
3. ถนนทางหลวงชนบท ได้รับผลกระทบ รวม 2 เส้นทาง จำนวน 3 แห่ง สามารถสัญจรผ่านได้ 2 แห่ง สัญจรผ่านไม่ได้ 1 แห่ง
4. มีจังหวัดที่ได้รับผลกระทบจากเหตุอุทกภัย 2 จังหวัด ได้แก่ จังหวัดสุราษฎร์ธานี และจังหวัดนครศรีธรรมราช
5. การรถไฟแห่งประเทศไทย และบริษัท ขนส่ง จำกัด สามารถเดินรถได้ตามปกติ
6. กรมเจ้าท่า ตั้งศูนย์อำนวยการฯ และจัดชุดถุงยังชีพมอบให้กับประชาชนในพื้นที่ที่ได้รับผลกระทบ พร้อมทั้งเฝ้าระวังติดตามสถานการณ์อุทกภัย
7. กรมทางหลวงและกรมทางหลวงชนบท ติดตั้งป้ายและอุปกรณ์เพื่ออำนวยความสะดวกประชาชนในการสัญจรในพื้นที่เกิดประสบเหตุอุทกภัย รวมทั้งเตรียมความพร้อมเครื่องมือและเจ้าหน้าที่ให้การช่วยเหลือ และติดตามสถานการณ์อุทกภัยอย่างใกล้ชิด
8. ในส่วนของท่าเรือและท่าอากาศยาน ยังไม่มีรายงานการได้รับผลกระทบจากเหตุอุทกภัย
ทั้งนี้ สามารถสอบถามเส้นทาง ข้อมูลเพิ่มเติมหรือแจ้งเหตุอุทกภัย ได้ที่
- ศูนย์ปฏิบัติการความปลอดภัยคมนาคม โทร. 1356
- สายด่วนกรมทางหลวง โทร. 1586
- สายด่วนกรมทางหลวงชนบท โทร. 1146
- สายด่วนบริษัท ขนส่ง จำกัด โทร. 1490 เรียก บขส.
- สายด่วนการรถไฟแห่งประเทศไทย โทร. 1690
- สายด่วนกรมเจ้าท่า โทร. 1199
วันพฤหัสบดีที่ 23 กันยายน 2564
อนุทิน - สาธิต มอบรถพยาบาล 2 คัน ให้กระทรวงสาธารณสุขใช้ในภารกิจโควิด 19
รองนายกรัฐมนตรีและรัฐมนตรีว่าการกระทรวงสาธารณสุข และรัฐมนตรีช่วยว่าการกระทรวงสาธารณสุข มอบรถยนต์ดัดแปลงเป็นรถพยาบาล พร้อมติดตั้งอุปกรณ์ช่วยชีวิต 2 คัน ให้กระทรวงสาธารณสุขใช้ในภารกิจโควิด 19
วันนี้ (23 กันยายน 2564) ที่ สำนักงานปลัดกระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข มอบรถยนต์กระบะดัดแปลงเป็นรถพยาบาล พร้อมติดตั้งอุปกรณ์ช่วยชีวิต 2 คันรวมมูลค่า 2.4 ล้านบาท โดยมีนายแพทย์เกียรติภูมิ วงศ์รจิต ปลัดกระทรวงสาธารณสุข เป็นตัวแทนรับมอบ
นายอนุทินกล่าวว่า เนื่องในวันที่ 24 กันยายน ของทุกปี เป็นวันมหิดล ชาวสาธารณสุขทุกคนน้อมรำลึกถึงพระมหากรุณาธิคุณ ตนและรัฐมนตรีช่วยว่าการกระทรวงสาธารณสุข มีความประสงค์ที่จะทำความดีเพื่อถวายเป็นพระราชกุศลโดยบริจาครถพยาบาลพร้อมติดตั้งอุปกรณ์ช่วยชีวิต 2 คัน เพื่อใช้ในภารกิจรับส่งต่อผู้ป่วย ผนวกกับ พลเอกประยุทธ์ จันทร์โอชา นายกรัฐมนตรีได้มีดำริที่จะให้รัฐมนตรีนำรายได้จากการทำงานทำประโยชน์ให้กับส่วนรวมในช่วงที่มีการแพร่ระบาดของโรคโควิด 19 เพื่อช่วยแก้ไขปัญหาและให้ประชาชนมีคุณภาพชีวิตที่ดีขึ้น
“ผมและท่านสาธิตไม่ใช่แพทย์ แต่เราทำงานร่วมกันด้วยความเข้าใจ โดยเป้าหมายเดียวกัน คือต่อสู้กับภัยพิบัติและโรคระบาดครั้งใหญ่ที่สุดของประเทศ อยากช่วยแบ่งเบาภารกิจในการดูแลพี่น้องประชาชน เพื่อให้ผ่านพ้นวิกฤตินี้ไปได้ จึงร่วมกันบริจาคทรัพย์ส่วนตัว มอบรถพยาบาล 2 คันนี้ ให้กับกระทรวงสาธารณสุขในการปฏิบัติภารกิจต่าง ๆ ซึ่งหวังว่าจะประโยชน์ให้กับประชาชนในระยะยาวต่อไป”นายอนุทินกล่าว
ทั้งนี้ รถพยาบาลดังกล่าวดัดแปลงจากรถกระบะ มีขนาดเล็กมีความคล่องตัวในการปฏิบัติงาน ไปยังพื้นที่ต่างๆ มีการแยกระบบอากาศระหว่างคนขับและห้องพยาบาล ไม่ให้อากาศไหลเวียนปนกัน ลดการแพร่กระจายเชื้อ ภายในรถติดตั้งเครื่องมือและอุปกรณ์ช่วยชีวิตเบื้องต้นตามมาตรฐาน
******************************** 23 กันยายน 2564
วันจันทร์ที่ 4 ตุลาคม 2564
รัฐบาลเดินหน้าโรงไฟฟ้าโซลาร์เซลล์ลอยน้ำไฮบริด รับนโยบายนายกฯ ลดการปล่อยก๊าซคาร์บอนฯ เพิ่มสัดส่วนการผลิตไฟฟ้าพลังงานสะอาด
รัฐบาลเดินหน้าโรงไฟฟ้าโซลาร์เซลล์ลอยน้ำไฮบริด รับนโยบายนายกฯ ลดการปล่อยก๊าซคาร์บอนฯ เพิ่มสัดส่วนการผลิตไฟฟ้าพลังงานสะอาด
นางสาวรัชดา ธนาดิเรก รองโฆษกประจำสำนักนายกรัฐมนตรี เผยพลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ติดตามความคืบหน้าการดำเนินโครงการโรงไฟฟ้าโซลาร์เซลล์ลอยน้ำไฮบริด (Hydro Floating Solar Hybrid) เขื่อนสิรินธร ของการไฟฟ้าฝ่ายผลิตแห่งประเทศไทย (กฟผ) ซึ่งเป็นโซลาเซลล์ลอยน้ำที่ใหญ่ที่สุดในโลก มีขนาดกำลังผลิต 45 เมกะวัตต์ ปัจจุบัน มีความคืบหน้ากว่าร้อยละ 99.26 พร้อมจ่ายไฟฟ้าเชิงพาณิชย์ภายในเดือนตุลาคม นี้
รัฐบาลมีเป้าหมายขับเคลื่อนพลังงานโดยมุ่งเน้นการใช้พลังงานสะอาดและพลังงานทางเลือก ซึ่งโครงการโรงไฟฟ้าแบบไฮบริดนี้ คณะรัฐมนตรี เมื่อ ต.ค. 2562 ได้สนับสนุนงบกลาง วงเงิน 643 ล้านบาท เป็นการดำเนินการร่วมกับโรงไฟฟ้าพลังน้ำเขื่อนสิรินธร จังหวัดอุบลราชธานี วงเงินลงทุน 2,265 ล้านบาท คาดว่าจะสามารถผลิตไฟฟ้าได้ประมาณ 87.53 ล้านหน่วยต่อปี รองรับความต้องการใช้ไฟฟ้าในจังหวัดอุบลราชธานี และภาคตะวันออกเฉียงเหนือที่เพิ่มขึ้น และทางกฟผ. ยังเดินหน้าโครงการในพื้นที่เขื่อนอุบลรัตน์และเขื่อนอื่ ๆ ทั่วประเทศ โดยมีเป้าหมายกำลังผลิตรวมทั้งหมด 2,725 เมกะวัตต์ ภายในปี 2580 ด้วย เพื่อเร่งส่งเสริมการผลิตไฟฟ้าจากพลังงานสะอาด ลดการซื้อไฟฟ้าจากต่างประเทศ ลดการปล่อยก๊าซคาร์บอนไดออกไซด์ โดยเป็นการใช้พื้นที่อ่างเก็บน้ำให้เกิดประโยชน์สูงสุด
ทั้งนี้ รัฐบาลยังได้กำหนดแผนพลังงานชาติ (National Energy Plan) ครอบคลุมแผนพัฒนากำลังผลิตไฟฟ้าของประเทศไทย (PDP) แผนพัฒนาพลังงานทดแทนและพลังงานทางเลือก (AEDP) แผนอนุรักษ์พลังงาน (EEP) แผนบริหารจัดการก๊าซธรรมชาติ (Gas Plan) และแผนบริหารจัดการน้ำมันเชื้อเพลิง (Oil Plan) เพื่อขับเคลื่อนภาคพลังงานของประเทศสู่เศรษฐกิจและสังคมคาร์บอนต่ำ เพิ่มสัดส่วนการผลิตไฟฟ้าใหม่ที่มีสัดส่วนของพลังงานสะอาดไม่น้อยกว่าร้อยละ 50 ภายใต้เป้าหมายไทยในการปลดปล่อยก๊าซเรือนกระจกสุทธิเป็นศูนย์ (net zero) และสร้างความเป็นกลางทางคาร์บอน (carbon neutral) ภายในปี 2065-2070 สอดคล้องกับเป้าหมายที่ 7 ของสหประชาชาติ ในการประกันการเข้าถึงการบริการด้านพลังงานที่สมัยใหม่ ในราคาที่สามารถหาซื้อหาได้ เชื่อถือได้ และยั่งยืน
"พลเอกประยุทธ์ จันทร์โอชา นายกรัฐมนตรี เน้นความสำคัญที่ไทยต้องเปลี่ยนผ่านทางพลังงาน ลดภาวะโลกร้อนและลดปัญหา PM 2.5 ส่งเสริมการผลิตและการใช้พลังงานที่ปล่อยคาร์บอนต่ำ มีการผลักดันนโยบายพลังงานของรัฐบาลให้เกิดผลเป็นรูปธรรม เช่น โรงไฟฟ้าชุมชน ส่งเสริมการผลิตยานยนต์ไฟฟ้า (EV) รวมถึงการวางเป้าหมายให้ไทยเป็นศูนย์กลางการซื้อขายไฟฟ้าในภูมิภาค สร้างความสมดุลระหว่างขับเคลื่อนเศรษฐกิจและอุตสาหกรรมการผลิตของไทย และการรักษาสิ่งแวดล้อม มุ่งสร้างความมั่นคงและยั่งยืนด้านพลังงานให้ประเทศ ที่สำคัญ คือ คนไทยมีพลังงานสะอาดใช้ในราคาที่จับต้องได้" นางสาวรัชดาฯ กล่าว
............................
วันอังคารที่ 8 มีนาคม 2565
ครม.อนุมัติกว่า 107 ล้านบาท โครงการอาชีวะ ฝีมือชน พัฒนากำลังคนชายแดนใต้ สร้างทักษะอาชีพที่มั่นคงแก่นักเรียนด้อยโอกาส
ครม.อนุมัติกว่า 107 ล้านบาท โครงการอาชีวะ ฝีมือชน พัฒนากำลังคนชายแดนใต้ สร้างทักษะอาชีพที่มั่นคงแก่นักเรียนด้อยโอกาส
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 8 มีนาคม 2565 ว่า ครม.อนุมัติโครงการอาชีวะ ฝีมือชน พัฒนากำลังคนชายแดนใต้ กรอบวงเงินงบประมาณ 107.6 ล้านบาท มีระยะเวลาดำเนินโครงการตั้งแต่ปีงบประมาณพ.ศ.2564 – 2568 ตามที่กระทรวงศึกษาธิการเสนอ ซึ่งเป็นโครงการต่อเนื่องเพื่อช่วยเหลือนักเรียนด้อยโอกาสในเขตพื้นที่จังหวัดชายแดนภาคใต้ให้ได้เรียนรู้วิชาชีพและสร้างทักษะประกอบอาชีพที่มั่นคง
โครงการอาชีวะ ฝีมือชน พัฒนากำลังคนชายแดนใต้นี้ มีวัตถุประสงค์เพื่อ 1) ช่วยเหลือนักเรียนด้อยโอกาสและครอบครัวผู้มีรายได้น้อย 2)สร้างโอกาสให้เยาวชนในเขตพื้นที่จังหวัดชายแดนใต้ได้เรียนรู้วิชาชีพอย่างมีคุณภาพ 3)ลดความเหลื่อมล้ำทางด้านการศึกษาและสร้างแรงจูงใจให้เยาวชนได้มีโอกาสสร้างทักษะในการประกอบอาชีพที่มั่นคง โดยดำเนินการในลักษณะการจัดตั้งโรงเรียนประจำในสถานศึกษาสังกัด สำนักงานคณะกรรมการการอาชีวศึกษา (สอศ.) ในพื้นที่จังหวัดปัตตานี จังหวัดยะลา จังหวัดนราธิวาส และจังหวัดสงขลา ในอำเภอจะนะ อำเภอเทพา อำเภอนาทวี และอำเภอสะบ้าย้อย รวม 4 แห่ง ได้แก่ 1)วิทยาลัยเทคนิคกาญจนาภิเษกปัตตานี 2)วิทยาลัยอาชีวศึกษายะลา 3)วิทยาลัยการอาชีพสุไหง-โกลก และ 4)วิทยาลัยเทคนิคจะนะ สำหรับกลุ่มเป้าหมายของโครงการจะเปิดรับนักเรียน/นักศึกษาในระดับ ปวช. จำนวน 135 คนต่อชั้นเรียน และระดับ ปวส. จำนวน 247 คนต่อชั้นเรียน ซึ่งเป็นนักเรียน/นักศึกษาที่ยากจน ถูกทอดทิ้ง ไม่มีผู้อุปการะ และได้รับผลกระทบจากเหตุการณ์ความไม่สงบในจังหวัดชายแดนภาคใต้ โดยมีคุณสมบัติ อาทิ 1)ครอบครัวมีรายได้ไม่เกิน 30,000 บาทต่อปี โดยใช้ข้อมูลจากผู้ที่ลงทะเบียนผู้มีรายได้น้อยเพื่อรับสวัสดิการของรัฐ 2)เป็นนักเรียนที่ได้รับผลกระทบจากเหตุการณ์ความไม่สงบในจังหวัดชายแดนภาคใต้ 3)มีภูมิลำเนาในจังหวัดปัตตานี จังหวัดยะลา จังหวัดนราธิวาส และจังหวัดสงขลา ในอำเภอจะนะ อำเภอเทพา อำเภอนาทวี และอำเภอสะบ้าย้อย
นางสาวรัชดากล่าวด้วยว่า โครงการนี้จะช่วยลดความเหลื่อมล้ำทางการศึกษาและสร้างโอกาสให้นักเรียนด้อยโอกาสในพื้นที่จังหวัดชายแดนภาคใต้ได้ศึกษาต่อด้านวิชาชีพอย่างทั่วถึงและมีทักษะประกอบอาชีพที่มั่นคง ทั้งนี้ ผลการดำเนินโครงการในปีงบประมาณ พ.ศ.2561 – 2563 ที่ผ่านมา มีนักเรียน/นักศึกษาเข้าร่วมโครงการรวมทั้งสิ้น 858 คน แบ่งเป็นระดับ ปวช .จำนวน 318 คน และระดับ ปวส.จำนวน 540 คน ซึ่งได้รับความสนใจจากประชาชนในพื้นที่เพิ่มมากขึ้น
---------------------